Як аранжыроўшчыку мне падабаецца працаваць з народнымі песнямі. Для мяне яны — поле эксперыментаў: што можна зрабіць з гэтым музычным радком, як можна яго разбіць, ускладніць, укласці ў правільную музычную форму. Іншая справа, што ёсць пэўны пласт беларускай песеннай спадчыны, які ў сваім першапачатковым выглядзе не надта цікавы, а то і зусім сумны, аднастайны, прымітыўны. І як такі матэрыял ні спрабуй перааранжыраваць, яго новая рэдакцыя маладому пакаленню наўрад ці будзе па душы.